Þegar fiskur hefur tekið og þú ert byrjaður að kljást við hann í félagi með besta vini þínum . flugustönginni , þá er gott að hafa í huga ; Fiskurinn syndir ekkert endilega í gagnstæða átt við stangarendann . Oftar en ekki syndir hann til hliðar m.v. upprunalega stefnu flugunnar . Ekki elta fiskinn með stangarendanum , láttu stöngina alltaf vísa að þeim stað þar sem línan sker sig upp úr vatninu . Allar aðrar áttir mynda óþarfa slak á línunni sem fiskurinn getur nýtt sér til að losna . Ekki lyfta stönginni meira en 45° upp og haltu línunni hæfilega strekktri . Vertu samt alltaf tilbúinn að lækka stöngina aftur ef fiskurinn tekur á rás og vill draga meiri línu út í vatnið . 45° er líka mjög temmileg hæð , ef þú þarft á smá viðbót í hækkun að halda ef fiskurinn skildi nú taka á rás í fangið á þér . 18.08.2012 – Hilmar : Sæll Kristján . Flottar upplýsingar að finna hér eins og von er vísa . Spurning hvort þú setjir ekki inn viðauka um hvað skal gera þegar fiskurinni ákveður að stökkva ? Hvað skal þá gera . Mín tækni hingað til er að gefa allt slakt , en hef þó misst þá þó nokkra við það . Hef aldrei prófað að halda við , þó ég hafi haft það á bak við eyrað , þá virðist sem eðlishvötin nái yfirhöndinni og ég gef alltaf slakan taum um leið og ég sé þá birtast fljúgandi upp úr vatninu . Hefurðu einhverja góða punkta , reynslu í þessum efnum ? takk fyrir snilldar síðu . Svar : Góður punktur , nú þarf ég bara að róta í punktunum mínum og sjá hvort ég eigi ekki eitthvað óskrifað um þetta . Sjáum til hvað finnst í ruslaskúffunni … . Sæll Kristján . Flottar upplýsingar að finna hér eins og von er vísa . Spurning hvort þú setjir ekki inn viðauka um hvað skal gera þegar fiskurinni ákveður að stökkva ? Hvað skal þá gera . Mín tækni hingað til er að gefa allt slakt , en hef þó misst þá þó nokkra við það . Hef aldrei prófað að halda við , þó ég hafi haft það á bak við eyrað , þá virðist sem eðlishvötin nái yfirhöndinni og ég gef alltaf slakan taum um leið og ég sé þá birtast fljúgandi upp úr vatninu . Hefurðu einhverja góða punkta , reynslu í þessum efnum ?